als_Latn dik_Latn sag_Latn
70 vjet histori. Klubi i volejbollit të Erzenit festoi përvjetorin e themelimit, në një atmosferë festive.
Legjenda të së kaluarës së klubit, pjesëtarë të skuadrës që në fundin e viteve ’90 dominuan volejbollin shqiptar duke fituar tre tituj kampionë me skuadrën nga Shijaku, u mblodhën për të vlerësuar traditën e kësaj skuadre.
70-vjetori i themelimit të klubit të Erzenit u shndërrua në fakt në një festë për të gjithë volejbollin shqiptar. Të pranishëm në darkën e organizuar nga familja Duka ishin pjesëtarë të të gjitha klubeve shqiptare.
Një takim brezash, për të vlerësuar maksimalisht kontributin e të gjithëve. Por edhe një mënyrë për të qëndruar të bashkuar dhe për të punuar në rritjen e cilësisë në mënyrë që volejbolli shqiptar të rikthehet në nivelet e viteve të mëparshme.
Një mbrëmje ku të gjithë ishin të pranishëm për volejbollin me rivalitetin që iu la vetëm parketit. Jo rastësisht në festën e 70-vjetorit të klubit Erzeni, trajnerit të ekipit të Partizanit, Ylli Tomori që vetëm pak javë më parë i eliminoi nga gjysmëfinalet e Kupës, iu dorëzua titulli “Nderi i Kombit” nga presidenti i Republikës.
als_Latn als_Latn als_Latn als_Latn als_Latn